CELEX: 52010PC0111
Language: sk
Date: 2010-04-06
Title: Návrh vykonávacie rozhodnutie Rady, ktorým sa Nemecká spolková republika a Luxemburské veľkovojvodstvo oprávňujú uplatňovať opatrenie odchyľujúce sa od článku 5 smernice 2006/112/ES o spoločnom systéme dane z pridanej hodnoty

|

52010PC0111

 Návrh vykonávacie rozhodnutie Rady, ktorým sa Nemecká spolková republika a Luxemburské veľkovojvodstvo oprávňujú uplatňovať opatrenie odchyľujúce sa od článku 5 smernice 2006/112/ES o spoločnom systéme dane z pridanej hodnoty  /* KOM/2010/0111 v konečnom znení - NLE 2010/0070 */  

	[pic] | EURÓPSKA KOMISIA |Brusel, 6.4.2010KOM(2010)111 v konečnom znení2010/0070 (NLE)NávrhVYKONÁVACIE ROZHODNUTIE RADY,ktorým sa Nemecká spolková republika a Luxemburské veľkovojvodstvo oprávňujú uplatňovať opatrenie odchyľujúce sa od článku 5 smernice 2006/112/ES o spoločnom systéme dane z pridanej hodnotyDÔVODOVÁ SPRÁVAKONTEXT NÁVRHUDôvody a ciele návrhuPodľa článku 395 ods. 1 smernice 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) môže Rada na návrh Komisie jednomyseľným rozhodnutím oprávniť ktorýkoľvek členský štát na prijatie osobitného opatrenia odchyľujúceho sa od ustanovení uvedenej smernice s cieľom zjednodušiť výber dane z pridanej hodnoty (DPH) alebo zabrániť určitým daňovým únikom alebo vyhýbaniu sa daňovej povinnosti.Listami, ktoré generálny sekretariát Komisie zaevidoval 15. októbra a 18. novembra 2009, Nemecká spolková republika a Luxemburské veľkovojvodstvo požiadali o oprávnenie uplatňovať opatrenie odchyľujúce sa od článku 5 smernice o DPH. V súlade s článkom 395 ods. 2 smernice o DPH informovala Komisia listom z 25. februára 2010 o predložených žiadostiach ostatné členské štáty. Listom z 2. marca 2007 Komisia oznámila Nemeckej spolkovej republike a Luxemburskému veľkovojvodstvu, že má všetky informácie potrebné na posúdenie žiadostí.Všeobecný kontextNemecká spolková republika a Luxemburské veľkovojvodstvo sa rozhodli uzavrieť dohodu o spojení cesty prvej triedy B 419 v Nemecku a cesty N1 v Luxembursku medzi Wellenom a Grevenmacherom a súvisiacom zrenovovaní existujúceho hraničného mosta nad riekou Moselou na nemeckej a luxemburskej strane. Tento hraničný most prechádza cez rieku Moselu, ktorá preteká cez spoločne spravované územie (kondomínium), z územia Nemeckej spolkovej republiky na výsostné územie Luxemburského veľkovojvodstvaV dohode sa uvádza, že úsek staveniska hraničného mosta a most samotný sa na účely DPH považujú za územie Luxemburského veľkovojvodstva, čo sa týka dodávok tovaru a poskytovania služieb a nadobudnutia tovaru v rámci Spoločenstva v súvislosti s renovovaním a následnou údržbou tohto hraničného mosta.Podľa bežných pravidiel by sa na základe územného princípu zakotveného v článku 5 smernice o DPH musela nemecká DPH vzťahovať na renovačné a údržbárske práce vykonávané v Nemecku. V súlade s tým by renovačné a údržbárske práce vykonávané na území Luxemburska podliehali luxemburskej DPH. Uplatňovanie bežných pravidiel by viedlo k potrebe určenia presného miesta zdaniteľných transakcií podľa územia, na ktorom sa jednotlivé časti prác vykonali. Okrem toho by sa práca vykonaná v súvislosti so spoločne spravovaným územím nemohla jednostranne zdaniť.Nemecká spolková republika a Luxemburské veľkovojvodstvo sa domnievajú, že v dôsledku uplatňovania bežných pravidiel by mohlo dôjsť k daňovým komplikáciám podnikov zodpovedných za vykonávanie predmetných prác a že daňové predpisy dohody sú oprávnené, aby sa zjednodušili daňové povinnosti podnikov. Komisia uznáva, že jednotné zdaňovanie renovačných a údržbárskych prác bude v týchto prípadoch predstavovať zjednodušenie, ktoré príslušným podnikom uľahčí uplatňovanie daňových pravidiel, než by to bolo v prípade uplatňovania bežných daňových pravidiel.Existujúce ustanovenia v oblasti návrhuRada pri niekoľkých príležitostiach povolila členským štátom, aby uplatňovali odchýlku od územného princípu, pokiaľ ide o projekty v pohraničných oblastiach.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKonzultácie so zainteresovanými stranami |Neuplatňuje sa. |Získavanie a využívanie odborných znalostí |Znalosti externých odborníkov neboli potrebné. |Posúdenie vplyvu Cieľom predloženého návrhu rozhodnutia je zjednodušiť postup vyberania DPH v súvislosti s renovovaním a údržbou hraničného mosta a má preto možný pozitívny hospodársky vplyv. Tento vplyv však bude v každom prípade obmedzený v dôsledku úzkeho rozsahu pôsobnosti výnimky. |PRÁVNE PRVKY NÁVRHUZhrnutie navrhovaného opatreniaOprávnenie pre Nemeckú spolkovú republiku a Luxemburské veľkovojvodstvo odchýliť sa od územného uplatňovania DPH, pokiaľ ide o renovovanie a údržbu hraničného mosta medzi týmito dvoma krajinami.Právny základČlánok 395 smernice o DPH.Zásada subsidiarityV súlade s článkom 395 smernice o DPH musí členský štát, ktorý chce zaviesť opatrenia odchyľujúce sa od uvedenej smernice, získať oprávnenie od Rady, ktoré bude udelené v podobe rozhodnutia Rady. Návrh je preto v súlade so zásadou subsidiarity.Zásada proporcionalityNávrh je v súlade so zásadou proporcionality z tohto(-ýchto) dôvodu(-ov).Toto rozhodnutie sa týka oprávnenia udeleného členským štátom na základe ich vlastnej žiadosti a nevyplýva z neho žiadna povinnosť.Vzhľadom na veľmi obmedzený rozsah pôsobnosti odchýlky je osobitné opatrenie primerané sledovanému cieľu.Výber nástrojovPodľa článku 395 smernice o DPH je odchýlka od spoločných pravidiel o DPH možná iba na základe oprávnenia Rady jednomyseľným rozhodnutím na návrh Komisie. Okrem toho je rozhodnutie Rady najvhodnejším nástrojom, pretože môže byť určené jednotlivým členským štátom.VPLYV NA ROZPOČETNávrh nemá žiadny vplyv na rozpočet Spoločenstva.2010/0070 (NLE)NávrhVYKONÁVACIE ROZHODNUTIE RADY,ktorým sa Nemecká spolková republika a Luxemburské veľkovojvodstvo oprávňujú uplatňovať opatrenie odchyľujúce sa od článku 5 smernice 2006/112/ES o spoločnom systéme dane z pridanej hodnotyRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1,so zreteľom na návrh Európskej komisie,keďže:1.  Listami, ktoré generálny sekretariát Komisie zaevidoval 15. októbra a 18. novembra 2009, Nemecká spolková republika a Luxemburské veľkovojvodstvo požiadali o oprávnenie uplatňovať opatrenie odchyľujúce sa od ustanovení smernice 2006/112/ES v súvislosti s renovovaním a údržbou hraničného mosta.2.  V súlade s článkom 395 ods. 2 smernice 2006/112/ES Komisia informovala listom z 25. februára 2010 ostatné členské štáty o žiadostiach Nemeckej spolkovej republiky a Luxemburského veľkovojvodstva. Listom z 2. marca 2010 informovala Komisia Nemeckú spolkovú republiku a Luxemburské veľkovojvodstvo, že má všetky informácie na posúdenie žiadostí.3.  Účelom opatrenia je, aby sa celý most a stavenisko okolo neho v rámci dodávok tovaru a poskytovania služieb a nadobudnutia tovaru v rámci Spoločenstva s cieľom renovovania a následnej údržby cezhraničného mosta cez rieku Moselu považovali v súlade s dohodou medzi oboma krajinami za územie Luxemburského veľkovojvodstva.4.  Bez osobitného opatrenia by bolo potrebné zisťovať, či sa miesto zdanenia nachádza v Nemeckej spolkovej republike, alebo Luxemburskom veľkovojvodstve. Práca na hraničnom moste vykonaná na nemeckom území by podliehala dani z pridanej hodnoty v Nemecku, zatiaľ čo práca vykonaná na území Luxemburského veľkovojvodstva by podliehala luxemburskej dani z pridanej hodnoty. Okrem toho most prechádza spoločne spravovaným územím (kondomíniom) a práca v tejto oblasti by sa nedala priradiť výhradne jednému územiu týchto členských štátov na určenie jediného miesta jej vykonávania.5.  Účelom tohto opatrenia je preto zjednodušiť postup výberu dane pri renovovaní a údržbe predmetného mosta.6.  Odchýlka nebude mať nepriaznivý vplyv na vlastné zdroje Spoločenstva pochádzajúce z dane z pridanej hodnoty,PRIJALA TOTO ROZHODNUTIE:Článok 1Odchylne od článku 5 smernice 2006/112/ES sa Nemecká spolková republika a Luxemburské veľkovojvodstvo v súvislosti s existujúcim hraničným mostom cez rieku Moselu spájajúcim cestu prvej triedy B 419 v Nemecku a diaľnicu N1 v Luxembursku medzi Wellenom a Grevenmacherom týmto oprávňujú na to, aby tento most a stavenisko okolo neho v rámci dodávok tovaru a poskytovania služieb a nadobudnutia tovaru v rámci Spoločenstva s cieľom renovovania a následnej údržby tohto mosta považovali za územie Luxemburského veľkovojvodstva.Článok 2Toto vykonávacie rozhodnutie je určené Nemeckej spolkovej republike a Luxemburskému veľkovojvodstvu.V BruseliZa Radupredseda [1] Ú. v. EÚ L 347, 11.12.2006, s. 1.